CELEX: 62014CN0076
Language: lt
Date: 2014-02-12 00:00:00
Title: Byla C-76/14: 2014 m. vasario 12 d. Curtea de Apel Brașov (Rumunija) pateiktas prašymas priimti prejudicinį sprendimą byloje Mihai Manea/Instituția Prefectului – județul Brașov – Serviciul public comunitar regim permise de conducere și înmatriculare a vehiculelor

19.5.2014   
            
            
               LT
            
            
               Europos Sąjungos oficialusis leidinys
            
            
               C 151/10
            
         2014 m. vasario 12 d.Curtea de Apel Brașov (Rumunija) pateiktas prašymas priimti prejudicinį sprendimą byloje Mihai Manea/Instituția Prefectului – județul Brașov – Serviciul public comunitar regim permise de conducere și înmatriculare a vehiculelor
   
   (Byla C-76/14)
   2014/C 151/12
   Proceso kalba: rumunų
   
      Prašymą priimti prejudicinį sprendimą pateikęs teismas
   
   
      Curtea de Apel Brașov
   
   
      Šalys pagrindinėje byloje
   
   
      Ieškovas: Mihai Manea
   
      Atsakovė:
      Instituția Prefectului – județul Brașov – Serviciul public comunitar regim permise de conducere și înmatriculare a vehiculelor
   
   
      Prejudiciniai klausimai
   
   
               1.
            
            
               Ar, atsižvelgiant į Įstatymo Nr. 9/2012 nuostatas ir šiame įstatyme numatyto mokesčio tikslą, reikia manyti, kad SESV 110 straipsnis turi būti aiškinamas kaip draudžiantis Sąjungos valstybei narei įvesti taršos mokestį, taikomą visoms užsienio motorinėms transporto priemonėms jas įregistruojant šioje valstybėje narėje ar nacionalinėms motorinėms transporto priemonėms perleidžiant nuosavybės teisę į jas, išskyrus tuos atvejus, kai toks ar panašus mokestis jau buvo sumokėtas?
            
         
               2.
            
            
               Ar, atsižvelgiant į Įstatymo Nr. 9/2012 nuostatas ir šiame įstatyme numatyto mokesčio tikslą, reikia manyti, kad SESV 110 straipsnis turi būti aiškinamas kaip draudžiantis Sąjungos valstybei narei įvesti taršos mokestį, taikomą visoms užsienio motorinėms transporto priemonėms jas įregistruojant šioje valstybėje narėje, kuris nacionalinėms motorinėms transporto priemonėms taikomas tik perleidžiant nuosavybės teisę į tokią transporto priemonę, o tai reiškia, kad užsienio transporto priemonė negali būti naudojama nesumokėjus minėto mokesčio, tuo tarpu nacionalinė transporto priemonė gali būti neribotai laiko atžvilgiu naudojama nesumokėjus mokesčio iki nuosavybės teisės į šią transporto priemonę perleidimo, jei toks perleidimas įvyksta?